সম্প্রতি পাকিস্তানের ক্যাপিটাল টিভির একটি টকশো অনুষ্ঠানে উপস্থিত চার জন আলোচক বাংলাদেশের সামগ্রিক উন্নয়নের ব্যাপক প্রশংসা করে বাংলাদেশকে অনুসরণ করার পক্ষে মতামত প্রদান করেন। অনুষ্ঠানে উপস্থিত একজন আলোচক পাকিস্তানের দুর্নীতি, লুটপাট নিয়ে হতাশা প্রকাশ করেন। দুর্নীতি, লুটপাট নিয়ন্ত্রণ করে সঠিক নেতৃত্বে বাংলাদেশ যেভাবে এগিয়ে যাচ্ছে ঠিক সেই ভাবে পাকিস্তানকে এগিয়ে যাওয়ার পরামর্শ দেন তিনি। এর পরও বাংলাদেশকে ছুঁতে পাকিস্তানের দশ বছর লাগবে বলেও আক্ষেপ করেন তিনি। বাংলাদেশে উন্নয়ন স্বচক্ষে প্রত্যক্ষ করে তার দেখানো পথে হাঁটারও পরামর্শ দেন তিনি।